CELEX: 62011CN0273
Language: et
Date: 2011-06-03 00:00:00
Title: Kohtuasi C-273/11: Eelotsusetaotlus, mille on esitanud Baranya Megyei Bíróság (Ungari Vabariik) 3. juunil 2011 — Mecsek-Gabona Kft. versus Nemzeti Adó- és Vámhivatal Dél-dunántúli Regionális Adó Főigazgatósága

10.9.2011   
            
            
               ET
            
            
               Euroopa Liidu Teataja
            
            
               C 269/24
            
         Eelotsusetaotlus, mille on esitanud Baranya Megyei Bíróság (Ungari Vabariik) 3. juunil 2011 — Mecsek-Gabona Kft. versus Nemzeti Adó- és Vámhivatal Dél-dunántúli Regionális Adó Főigazgatósága
   (Kohtuasi C-273/11)
   2011/C 269/44
   Kohtumenetluse keel: ungari
   
      Eelotsusetaotluse esitanud kohus
   
   Baranya Megyei Bíróság
   
      Põhikohtuasja pooled
   
   
      Kaebuse esitaja: Mecsek-Gabona Kft.
   
      Vastustaja: Nemzeti Adó- és Vámhivatal Dél-dunántúli Regionális Adó Főigazgatósága
   
      Eelotsuse küsimused
   
   
               1.
            
            
               Kas direktiivi 2006/112 (1) artikli 138 lõiget 1 tuleb tõlgendada nii, et kaubatarne on käibemaksuvaba, kui kaup tarnitakse sellisele ostjale, kes on müügilepingu sõlmimise ajal registreeritud käibemaksukohustuslasena teises liikmesriigis, ning ostja sõlmib kaubaga seotud müügilepingu sellise tingimusega, et käsutusõigus ja omand läheb ostjale üle kauba transpordivahendile laadimise ajal ning teise liikmesriiki lähetamise kohustus lasub ostjal?
            
         
               2.
            
            
               Kas selleks, et müüja saaks tugineda käibemaksuvabale tarnele, piisab, kui ta veendub selles, et müüdud kaup veetakse ära välismaise numbrimärgiga mootorsõidukitega, kui tema valduses on ostja tagasi saadetud CMR-saatelehed, või kas ta peab veenduma selles, et müüdud kaup on ületanud riigipiiri ja see veeti ühenduse territooriumile?
            
         
               3.
            
            
               Kas käibemaksuvaba tarne asjaolu võib vaidlustada ainuüksi sel põhjusel, et teise liikmesriigi maksuasutus kustutab tagasiulatuvalt, kauba müügile eelnevat ajavahemikku puudutavalt ostja käibemaksukohustuslasena registreerimise numbri?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).